Sør-Georgia museum

Sør-Georgia museum (engelsk: South Georgia Museum) er et museum i den nedlagte hvalfangststasjonen Grytviken på øya Sør-Georgia i Sør-Atlanteren. Museet ligger i den tidligere bestyrerboligen som ble bygd i 1916 og brukt av bestyreren og hans familie frem til nedleggelsen av virksomheten i 1964. 

Sør-Georgia museum ble etablert i 1992 av Nigel Bonner som et spesialisert hvalfangsmuseum. Senere ble museet utvidet til å inkludere temaer som øyas oppdagelse, selfangst, Falklandskrigen, Ernest Shackleton og naturhistorie. Grytviken kirke inngår også i museet.

South Georgia Heritage Trust overtok driften av museet i juli 2006.

Eksterne lenker 
 

Sør-Georgia
Museer i Storbritannia
Hvalfangst
Museer etablert i 1992
Byggverk fullført i 1916